Chren dedinský

Chren dedinský (iné názvy: staršie: chren obyčajnýchren. In: , v poľnohospodárstve, ľudovo a staršie: chrenČERVENKA, M. et al. Z našej prírody - rastliny... Bratislava: Prírody, 1984. S. 250chren. In: chren. , nesprávne: chren sedliacky; lat. Armoracia rusticana alebo staršie Cochlearia armoracia) je trvalá rastlina z čeľade kapustovité (Brassicaceae).

Rastlina pravdepodobne pochádza z východnej Európy a západnej Ázie, ale v súčasnosti je populárna po celom svete. Dorastá do výšky 1,5 metra a pestuje sa predovšetkým pre svoj veľký biely valcovitý koreň.

Neporušený koreň chrenu dedinského nemá takmer žiadnu arómu. Pri prerezaní alebo strúhaní však enzýmy z poškodených rastlinných buniek rozkladajú glykozid sinigrín za vzniku alyl izotiokyanátu, ktorý dráždi oči a dutiny. Strúhaný chren vystavený vzduchu a teplu stmavne, stráca ostrosť a stane sa nepríjemne trpkým, uchováva sa preto zmiešaný s octom.

 Dejiny 
Chren dedinský sa pestuje už od staroveku. Podľa gréckej mytológie veštica Pýtia povedala Apolónovi, že chren má cenu zlata.The Encyclopedia of Healing Foods By Michael T. Murray, Lara Pizzorno Chren bol známy v Egypte v roku 1500 pred Kr. Grécky botanik Pedanios Dioskurides uvádzal chren pod menom Thlaspi alebo Persicon; nástenné maľby v Pompejách ukazujú rastliny chrenu. Raní renesanční bylinkári Pietro Andrea Mattioli a John Gerard ho uvádzali pod menom Raphanus.J. W. Courter and A. M. Rhodes, "Historical notes on horseradish ", Economic Botany 23.2 (April 1969:156–164). Od 12. storočia sa chren pestoval v strednej Európe v kláštorných záhradách.

 Nutričné hodnoty 
Chren obsahuje draslík, vápnik, horčík a fosfor, rovnako aj prchavé oleje ako horčicový olej (ktorý má antibakteriálne vlastnosti vďaka alyl izotiokyanátu). Čerstvá rastlina obsahuje priemerne 79,31 mg vitamínu C na 100 gramov surového chrenu.Rinzler, Carol Ann: "Book of Herbs and Spices", Wordsworth Editions, Ware, England, 1997 (pages 82 – 83), ISBN 1-85326-390-7

 Referencie 

 Iné projekty 

 Externé odkazy 
 Medzinárodný chrenový festival
 Chrenová informačná poradňa

Kategória:Liečivé rastliny
Kategória:Koreniny
Kategória:Kapustovité
Kategória:Koreňová zelenina